Nu cred că cineva are un singur interes în viață,
pe care vrea să îl urmeze pentru tot restul vieții.
[Modul în care lucrăm]
Aproximativ 15% dintre muncitorii americani nu au slujbe cu normă întreagă.
Sunt muncitori part-time, contractuali sau angajați temporari.
Termenul „side hustle” pare că se potrivește cu această filozofie
de a pune împreună mai multe lucruri pentru a-ți câștiga existența.
Expresia „side hustle” provine din ziarele populare afro-americane.
În anii 1920, aceste ziare foloseau cuvântul „hustle”
drept un fel de escrocherie.
Până în anii 1950, această expresie a fost folosită
și pentru activitățile legitime.
O activitate „side hustle” diferă de un al doilea loc de muncă.
Al doilea loc de muncă e o necesitate.
Deși o activitate „side hustle” poate aduce venituri suplimentare,
are mai mult o valoare aspirațională.
„Side hustle” reflectă un spirit bătăios și antreprenorial.
Am intervievat mai mult de 100 de femei de culoare,
pentru Side Hustle Pro,
care au o activitate „side hustle” de succes.
Nailah Ellis-Brown a lansat Ellis Island Tea dintr-un portbagaj.
Arsha Jones a lansat faimosul său sos Capital City Co Mambo
pornind de la un produs şi un link PayPal.
Aceste femei conduc activități „side hustles”.
Ce anume putem învăța din asta?
În primul rând, faptul că oamenii profită de oportunitățile din comunitățile lor.
Scopul lor nu e neapărat acela de a fi următorul Coca-Cola sau Google.
Să fii la un nivel înalt e minunat, dar e frumoasă și o afacere de succes
care e construită pentru un anumit public.
În al doilea rând, oamenii vor să fie propriii lor șefi.
Pentru asta e nevoie de disciplină.
Cei deveniți milionari prin propriile forțe tind să aibă o trăsătură în comun:
aceștia iau decizii, își asumă responsabilitatea
şi nu se dau bătuți în fața provocărilor.
O activitate „side hustle” e o minunată cale de a încerca să fii propriul tău șef
și de a vedea dacă ai abilitățile necesare înainte de a încerca pe cont propriu.
În al treilea rând, oamenii au mai multe pasiuni.
Nu toate activitățile „side hustle” au început
pentru că cineva își urăște slujba.
Multe s-au lansat pentru că oamenii sunt interesați
de multe lucruri diferite.
Lisa Price, care a deschis salonul de înfrumusețare Carol's Daughter,
lucra în televiziune când și-a început activitatea.
Spune că îi plăcea slujba sa.
Faptul că ajungea acasă simțindu-se bine în fiecare zi,
a împins-o să experimenteze,
să creeze parfumuri și uleiuri pentru păr în propria bucătărie.
Mereu ni s-a spus
că trebui sa știm ce vrem să facem când vom fi mari.
Dar când ai mai multe pasiuni,
vrei să te scufunzi și să cochetezi cu lucruri diferite.
Nu înseamnă că nu te dedici slujbei,
înseamnă doar că sunt alte lucruri care te fac fericit.
Și asta mă aduce la ultimul lucru învățat din revoluția „side hustle”:
oamenii vor să facă un pariu cu ei înșiși.
Activitățile „side hustle” atrag pentru că e mai ușor să-ți asumi riscul
atunci când ai deja un alt venit.
Chiar dacă o activitate „side hustle” nu are succes,
e o investiție în tine însuți.
41% din cei din generația Y care au o activitate „side hustle”
spun că au împărtășit această informație cu patronii lor.
Nu sunt îngrijorați că managerii lor ar putea reacționa negativ.
Ei recunosc toată munca și creșterea care vin odată cu o „side hustle”.
Toată lumea vrea să se simtă împlinită.
38% din baby boomers simt un oarecare regret referitor la propria carieră.
Nimeni nu vrea asta.
Adevărul e că există moduri diferite de a ne găsi fericirea
prin ceea ce facem.
„Side hustle” e despre îmbrățișarea acelei speranțe
că ne putem decide singuri
traiectoria vieții profesionale.